# 19.3.2018

# Suomen Stratigrafian Komitean toimintaraportti 2017

Jäsenet:

Kari Strand (Oulun yliopisto), (pj.)

Anu Kaakinen (Helsingin yliopisto)

Matti Räsänen (Turun yliopisto)

Raimo Lahtinen (Geologian tutkimuskeskus)

Jarmo Kohonen (Geologian tutkimuskeskus)

Juha Karhu (Helsingin yliopisto)

Juha Pekka Lunkka (Oulun yliopisto)

Markku Väisänen (Turun yliopisto)

Jaakko Auri (Geologian tutkimuskeskus), (siht.)

Vuonna 2017 Kari Strand on jatkanut toimintaansa Suomen Stratigrafian Komitean (SSK) puheenjohtajana ja Jaakko Auri on toiminut komitean sihteerinä. Veli-Pekka Salonen jättäytyi pois jäsenistöstä ja hänen tilalleen tuli Anu Kaakinen Helsingin yliopistosta.

Komitealla on aktiivisessa toiminnassa sekä kallioperätyöryhmä (Precambrian) ja maaperätyöryhmä (Quaternary), joiden puitteissa toiminnan käytännön toteutusta on ollut mahdollista viedä eteenpäin. SSK:lla oli kokoukset 31.5.2017 ja 23.11.2017 ja maaperätyöryhmä on kokoontunut kerran helmikuussa.

Komitean toiminta on liittynyt muun muassa seuraaviin tehtäviin: Stratigrafisen aikataulun käännöstyö, kansallisen geotiedon/karttatietokannan kehittäminen (GTK), stratigrafisen oppaan uusintapainoksen suunnittelu. Geologian tutkijapäivillä on pidetty demo karttatuotteista (GTK).

SSK:ssa on pohdittu yhteistyön tiivistämistä GTK:n kanssa ja sitä mitä yliopistoilla on tarjota liittyen digitalisointiin ja Finstratiin. Yliopistoilla olisi tärkeä rooli myös uusien stratigrafiakäytäntöjen opettamisessa hyödyntäen GTK-tietokanta osaamista. Tähän liittyen on perustettu erillinen koulutusryhmä, joka koostuu eri yliopistojen jäsenistä. Samoin kansallista Geoportaalia tullaan hyödyntämään stratigrafisten käytäntöjen edistämisessä. Komitean työ jatkossa liittyy vahvasti Suomen formaaliin stratigrafian laatimiseen palvellen myös Finnstratin tarpeita. Pohjoismaisten stratigrafisten komiteoiden välistä yhteistyötä tullaan jatkossa edistämään. Yhteistyö sekä kansallinen edustus IGS:n ’Subcomission on Precambrian Stratigraphy’ ja ’ Subcomission on Quaternary Stratigraphy’ kanssa on järjestetty.